GeorDavie (Aprili 25, 1965), ni nabii, mwanamuziki, mwandishi na mfadhili anayesaidia watu mbalimbali. Ni mwanzilishi na kiongozi mkuu wa kanisa la GeorDavie Ministries International. GeorDavie ni mwandishi wa kitabu “Keeping Up With God’s Kingdom Government Startdards”. GeorDavie alizaliwa mjini Singida kwa Dkt. Moses Kasambale na Bi Phoebe. Baba yake Moses Kasambale alikuwa ni daktari wa binadamu. GeorDavie alikulia Singida na baadaye akahamia jijini Dar es Salaam kuishi na baba yake mzazi. GeorDavie aliwahi kusema katika mahojiano yake kwamba bibi yake Mary ni kati ya watu waliomlea. Wazazi wake GeorDavie waliishi katika miji tofauti hivyo alihama mara kwa mara alipokuwa mdogo. Akiwa na miaka mitano tu GeorDavie alianza kutoa unabii na unabii huo ulitimia kama alivyosema. GeorDavie ana asili ya Kisomali, Kiarabu na Kiitaliano. GeorDavie alipata elimu yake ya sekondari katika shule ya Minaki. Baadaye alienda Mombasa kusomea masomo ya umishonari katika chuo cha Youth With A Mission (YWAM) na kuanza safari yake ya utume mwaka 1986. Kutoka mwaka 1995 hadi 2012 alifanya mafunzo ya utumishi kutoka kituo cha Destiny Christian kilichopo Burnsville, Minnesota.